VNT เผยผู้ถือหุ้นใหญ่อันดับ 1 “โซลเวย์ ไวนิล โฮลดิ้ง เอจี” เตรียมขายหุ้นออก
VNT เผยผู้ถือหุ้นใหญ่อันดับ 1 "โซลเวย์ ไวนิล โฮลดิ้ง เอจี" เตรียมขายหุ้นออก 
8 ธ.ค. 2559

นายบรูโน มารี โจเซฟ ฟาน เดอร์ วีเลน กรรมการผู้จัดการ บริษัทวีนิไทย จำกัด (มหาชน) หรือ VNT เปิดเผยว่า ตามที่ตลาดหลักทรัพย์แห่งประเทศไทย ได้ขอให้บริษัทชี้แจงข่าวที่ว่าบริษัท โซลเวย์ ไวนิล โฮลดิ้ง เอจี (Solvay Vinyls Holding AG) ซึ่งเป็นผู้ถือหุ้นรายใหญ่ของบริษัท ได้ดำเนินขั้นตอนการขายหุ้นบริษัทที่ผู้ถือหุ้นถืออยู่นั้น
ทั้งนี้ บริษัทขอชี้แจงว่า บริษัทได้รับทราบข่าวดังกล่าวข้างต้น อย่างไรก็ดี บริษัทยังไม่ได้รับข้อมูลเพิ่มเติมใดๆ ในเรื่องดังกล่าว ในการนี้บริษัทจะติดต่อผู้ถือหุ้นรายใหญ่หากมีความคืบหน้าใดๆ และจะแจ้งให้ทางตลาดหลักทรัพย์ทราบต่อไป
อนึ่ง ราคาหุ้น VNT ปิดตลาดภาคเช้าอยู่ที่ 18.60 บาท บวก 2.00 บาท หรือ 12.05% สูงสุดที่ 20.20 บาท ต่ำสุดที่ 17.40 บาท ด้วยมูลค่าซื้อขาย 807.52 ล้านบาท